ઋત્વિક ૧૨ વર્ષની ઉંમરનો હતો ત્યારે જ પાડોશમાં રહેતી સુઝાન ખાનને પહેલી નજરમાં દિલ દઈ બેઠ્યો હતો. ઋત્વિકની જેમ સુઝાન પણ ફિલ્મી પરિવારમાંથી અાવતી હતી. તે અભિનેતા સંજય ખાનની પુત્રી છે. તે સમયે ઋત્વિક સુઝાનને પોતાના દિલની વાત કહી શક્યો ન હતો, પરંતુ તેણે પોતાના દિલની વાત નજીકના મિત્ર ઉદય ચોપરાને કહી હતી. થોડાં વર્ષ બાદ ઋત્વિક અને સુઝાન ફરી મળ્યાં. બંનેની મુલાકાતો વધવા લાગી અને પ્રેમ પ્રકરણ શરૂ થયું. ૨૦ ડિસેમ્બર, ૨૦૦૦ના રોજ ઋત્વિક અને સુઝાન લગ્નના બંધનમાં બંધાઈ ગયાં.